b'\n_START_ARTICLE_\nDelaunayeva triangulacija\n_START_PARAGRAPH_\nDelaunayeva triangulacija se imenuje po ruskem matematiku Borisu Nikolajevi\xc4\x8du Delaunayu, ki jo je izumil leta 1934. Triangulacija je Delaunayeva, \xc4\x8de izpolnjuje Delaunayev pogoj, ki pravi, da v nobenem krogu, ki bi bil o\xc4\x8drtan nekemu trikotniku triangulacije, ne sme biti nobena to\xc4\x8dka. S tem se dobi triangulacijo, ki ima najmanj\xc5\xa1e \xc5\xa1tevilo tankih trikotnikov (trikotnikov z majhnimi notranjimi koti), kar je neza\xc5\xbeeleno in povzro\xc4\x8da nev\xc5\xa1e\xc4\x8dnosti v praksi.\n_START_SECTION_\nNaklju\xc4\x8dni inkrementalni algoritem\n_START_PARAGRAPH_\nAlgoritmi iz te skupine so najpogosteje uporabljeni. V najslab\xc5\xa1em primeru lahko imajo \xc4\x8dasovno zahtevnost O(N\xc2\xb2), vendar je pri\xc4\x8dakovana \xc4\x8dasovna zahtevnost O(n log n). Obstaja ve\xc4\x8d re\xc5\xa1itev kot je na primer iskalni algoritem, ki v vsakem koraku dodaja po en pravilni trikotnik k trenutni triangulaciji in algoritem z vstavljanjem, ki zaporedoma vstavlja to\xc4\x8dke v narejeno triangulacijo, nato pa jo popravi, da zado\xc5\xa1\xc4\x8da Delaunayevemu pogoju.\n_START_SECTION_\nAlgoritem deli in vladaj\n_START_PARAGRAPH_\nAlgoritem na za\xc4\x8detku mno\xc5\xbeico vhodnih to\xc4\x8dk razdeli na manj\xc5\xa1e mno\xc5\xbeice to\xc4\x8dk, nad katerimi naredi triangulacijo, nato pa te manj\xc5\xa1e mno\xc5\xbeice zdru\xc5\xbei in naredi celotno triangulacijo.'